CELEX: 32008R1138
Language: hu
Date: 2008-10-13 00:00:00
Title: A Tanács 1138/2008/EK rendelete ( 2008. október 13. ) az 1994. évi GATT XXIV. cikkének 6. pontja és a XXVIII. cikke értelmében az Európai Közösség és a Kubai Köztársaság között levélváltás formájában létrejött megállapodás végrehajtásáról, továbbá a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról és kiegészítéséről

19.11.2008   
            
            
               HU
            
            
               Az Európai Unió Hivatalos Lapja
            
            
               L 308/1
            
         
      A TANÁCS 1138/2008/EK RENDELETE
   
   (2008. október 13.)
   az 1994. évi GATT XXIV. cikkének 6. pontja és a XXVIII. cikke értelmében az Európai Közösség és a Kubai Köztársaság között levélváltás formájában létrejött megállapodás végrehajtásáról, továbbá a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról és kiegészítéséről
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               A 2658/87/EGK tanácsi rendelet (1) árunómenklatúrát (a továbbiakban: a Kombinált Nómenklatúra) hozott létre, és megállapította a Közös Vámtarifa szerződéses vámtételeit.
            
         
               (2)
            
            
               A Tanács az 1994. évi GATT XXIV. cikkének 6. pontja értelmében kezdeményezett tárgyalások lezárása céljából a 2008/870/EK határozatával (2) a Közösség nevében jóváhagyta az Európai Közösség és a Kubai Köztársaság között levélváltás formájában létrejövő megállapodást (a továbbiakban: a megállapodás).
            
         
               (3)
            
            
               A 2658/87/EGK rendeletet ezért ennek megfelelően módosítani kell és ki kell egészíteni,
            
         ELFOGADTA EZT A RENDELETET:
   1. cikk
   A 2658/87/EGK rendelet I. melléklete harmadik része III. szakaszának „A hatáskörrel rendelkező közösségi hatóságok által megnyitandó WTO-vámkontingensek” című 7. melléklete az e rendelet mellékletében szereplő mennyiségekkel egészül ki.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet a megállapodás hatálybalépésétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2008. október 13-án.
      
         
            a Tanács részéről
         
         
            az elnök
         
         B. KOUCHNER
         
      
   
   
      (1)  HL L 256., 1987.9.7., 1. o.
   
      (2)  A Hivatalos lap 27-ik oldalán található.
   
      MELLÉKLET
      A Kombinált Nómenklatúra értelmezésére vonatkozó szabályoktól eltérően az árumegnevezés megfogalmazása csak tájékoztató jellegű, mivel e melléklet tekintetében az engedmények rendszerét az e rendelet elfogadásakor érvényes KN-kódok határozzák meg. Ahol ex KN-kódok szerepelnek, az engedményeket a KN-kód és az ahhoz tartozó árumegnevezés együttes alkalmazása határozza meg.
      A 2658/87/EGK rendelet I. melléklete harmadik része III. szakaszának „A hatáskörrel rendelkező közösségi hatóságok által megnyitandó WTO-vámkontingensek” című 7. mellékletében az egyéb feltételek a következők:
      
                  KN-kód
               
               
                  Leírás
               
               
                  Egyéb feltételek
               
            
                  Vámtételszámok
                  1701 11 10
               
               
                  Finomításra szánt nyers nádcukor
               
               
                  A 2008/2009-es gazdasági évre megállapított EK-vámkontingens kibővítése a Kubának megítélt 20 000 tonnás részesedéssel, 98 EUR/t vámtarifa mellett.
                  A 2009/2010-es gazdasági évre megállapított EK-vámkontingens kibővítése a Kubának megítélt 10 000 tonnás részesedéssel, 98 EUR/t vámtarifa mellett.